text: To mænd fængslet for hjemmerøveri
  15 marts 2016 kl. 17.20
  En 42-årig mand blev i oktober overfaldet i sit eget hjem. Det gav to års fængsel til overfaldsmændene.
  To mænd på 25 og 29 år blev i dag ved retten i Sønderborg hver idømt to års fængsel for røveri mod en 42-årig mand i hans hjem i Aabenraa den 10. oktober 2015.
  Det skriver Syd- og Sønderjyllands Politi i en pressemeddelelse.
  I forbindelse med røveriet tvang de forurettede til at overføre penge via MobilePay, ligesom de tog mandens Iphone 5S, en computer og en PGO Hot 50 scooter.
  Begge mænd har udbedt sig betænkningstid med hensyn til anke af sagen.
  To mænd fængslet for røveri mod mand i egen bolig https://t.co/DesjYE7cEx
  
  